b'\n_START_ARTICLE_\nDa Tweekaz\n_START_PARAGRAPH_\nDa Tweekaz er en norsk hardstyle DJ-duo best\xc3\xa5ende av Kenth Kvien og Marcus Nordli. L\xc3\xa5tene de produserer blir utgitt gjennom det belgiske plateselskapet Dirty Workz. Duoen opplever for \xc3\xb8yeblikket stor popularitet innen hardstylesjangeren, og endte p\xc3\xa5 79.-plass i DJ MAG top 100 i 2015.\n_START_SECTION_\nHistorie\n_START_PARAGRAPH_\nDa Tweekaz gjorde suksess i Norge via det norske eventet Hardstyle DNA som ogs\xc3\xa5 gjorde at de ble oppdaget av plateselskapet Dirty Workz i 2010. Ettersom populariteten \xc3\xb8kte i tiden etterp\xc3\xa5, bestemte duoen seg i 2012 for \xc3\xa5 flytte fra Norge til Belgia for \xc3\xa5 enklere kunne delta i alle festivalene i Benelux-landene._NEWLINE_Til tross for sin store popularitet i utlandet, har norske medier laget sv\xc3\xa6rt f\xc3\xa5 saker om Da Tweekaz. VGTV laget en kort dokumentar om duoen i 2015, i serien Bring the Night On om norske DJ-er som gj\xc3\xb8r det stort i utlandet.'